αρχοντ[ος ε]ν αμφισσαι αριστοδαμου του επινικου μηνος αγρεστυωνος εν δελφοις δε αρχοντος δαμωνος του ξενοστρατου μηνος βουκατιου βουλευοντων ταν πρωταν εξαμηνον βαβυλου του αιακιδα κλεωνος του δαμοσθενεος γραμματευοντος διωνος του επισ[θ]ενεος επι τοισδε απεδοτο σωσιλα ευτελεος αμφισσις τωι απολλωνι τωι πυθιωι σωμα γυναικειον αι ονομα δωρις το γενος οικογενη τιμας αργυριου μναν τεσσαρων και ταν τιμαν εχει πασαν και ταν θυγατερα αυτας αι ον[ομα] δαμαινετα τιμας αργυριου μναν τριων καθως επιστευσε δωρις και δαμαινετα τωι θεωι ταν ωναν εφ ωιτε ελευθεραι ειμεν και ανεφαπτοι απο παντων τον παντα βιον ποιεουσαι ο κα θελωντι και αποτρεχουσαι οις κα θελωντι. βεβαιωτηρες κατα τον νομον τας πολιος και κατα το συμβολον δαμοκλης και πραξιδαμος μνασιλαου αμφισσεις. ει δε τις απτοιτο επι καταδουλισμωι δωριδος η δαμαινετας βεβαιον παρεχοντων τωι θεωι ταν ωναν α τε αποδο[μεν]α σωσιλα και οι βεβαιωτηρες δαμοκλης και πραξιδαμος ε[ι δε] μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες δωριδα και δαμαινεταν ως ελευθερας εουσας αζαμιοι εοντες και ανυποδικοι πασας δικας και ζαμιας. μαρ[τυ]ροι τοι ιερεις του απολλωνος αρχων δρομοκλειδας αρχοντες σελευκος διων τιμοκρ[ι]τος.
Phokis — Delphi — ca. 140-100 BC
 ca. 140-100 BC